32001R0593
L 088/6
JURNALUL OFÍCIAL AL UNIUNII EUROPENE
REGULAMENTUL (CE) NR. 593/2001 AL COMISIEI
din 27 martie 2001
de modificare a Regulamentului (CE) nr. 528/1999 de stabilire a măsurilor de îmbunătățire a calității producției de ulei de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 136/66 al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 2826/2000 (2), în special articolul 5 alineatul (11),
întrucât:
(1)
Articolul 5 alineatul (9) din Regulamentul (CEE) nr. 136/66 stabilește că un procent din ajutorul pentru producție pentru toți cultivatorii sau o parte a acestora se atribuie finanțării măsurilor regionale din statele membre producătoare în vederea îmbunătățirii producției de ulei de măsline și diminuării impactului asupra mediului.
(2)
Mecanismul de determinare a plafoanelor de finanțare prevăzute la articolul 3 din Regulamentul (CE) nr. 528/1999 al Comisiei (3) nu permite distribuirea sumei reținute efectiv. Plafoanele stabilite pentru ciclurile de producție, după stabilirea ajutorului pentru un an comercial, trebuie ajustate în conformitate cu diferența, pentru anul comercial în cauză, dintre calculul bazat pe producția estimată și cel bazat pe producția efectivă.
(3)
Măsurile prevăzute de prezentul regulament sunt conforme cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
La articolul 3 alineatul (2) din Regulamentul (CE) nr. 528/1999 se adaugă următorul paragraf:
„Plafoanele se ajustează pe baza diferenței dintre calculul de deducere din ajutor bazat pe producția estimată și cel bazat pe producția efectivă pentru anul comercial anterior celui pe baza căruia se stabilesc plafoanele în conformitate cu al doilea paragraf.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 martie 2001.